ฤกษ์ดีขายพันธบัตรออมทรัพย์711มิ.ย.ขายยกล็อตแสนล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังได้ฤกษ์ดีเปิดจำหน่ายพันธบัตรออมทรัพย์ไทยเข้มแข็ง 1 แสนล้าน รุ่นอายุ 6 ปี 711 มิ.ย.นี้
แหล่งข่าวจากกระทรวงการคลัง เปิดเผย ว่า ขณะนี้สถานการณ์ต่างๆ เริ่มกลับเข้าสู่ความสงบเรียบร้อยแล้ว สำนักงานบริหารหนี้สาธารณะ (สบน.) จึงกำหนดจำหน่ายพันธบัตรออมทรัพย์ไทยเข้มแข็งในปีงบประมาณ พ.ศ. 2553 วงเงิน 1 แสนล้านบาท ระหว่างวันที่ 711 มิ.ย.นี้ เลื่อนมาจากกำหนดเดิมที่จะจำหน่ายระหว่างวันที่ 1721 พ.ค. 2553 เนื่องจากสถานการณ์ความไม่สงบในกรุงเทพมหานคร 
ทั้งนี้ การเลื่อนเวลาการจัดจำหน่ายดังกล่าว ส่งผลให้เงื่อนเวลาต่างๆ เช่น วันจดทะเบียน วันเริ่มคิดดอกเบี้ย วันจ่ายดอกเบี้ย และวันที่ครบกำหนดชำระคืนเงินถูกเลื่อนออกไปตามลำดับ อย่างไรก็ตามเงื่อนไขอื่นๆ ที่ไม่เกี่ยวข้องกับเงื่อนเวลา เช่น อัตราดอกเบี้ย วงเงินซื้อขั้นต่ำสูง และสถานที่จำหน่าย ยังเป็นไปตามกำหนดเดิมทั้งสิ้น
กล่าวคือ อัตราดอกเบี้ยแบบขั้นบันได โดยในปีที่ 12 จ่ายดอกเบี้ยที่ 3% ปีที่ 34 จ่ายดอกเบี้ยที่ 4% ปีที่ 5 จ่ายดอกเบี้ยที่ 5% และปีที่ 6 จ่ายดอกเบี้ยที่ 6% กำหนดเวลาการจ่ายดอกเบี้ยปีละ 2 งวด โดยจ่ายเป็นเงินงวดละเท่าๆ กัน จนกว่าพันธบัตรจะครบกำหนด 
สำหรับการจำหน่ายจะแบ่ง 2 ช่วง โดยวันที่ 78 มิ.ย. 2553 จะเปิดให้ผู้สูงอายุตั้งแต่ 60 ปีขึ้นไป จองซื้อขั้นต่ำ 1 หมื่นบาท สูงสุดรายละ 1 ล้านบาท วันที่ 911 มิ.ย. 2553 จะเปิดให้ประชาชนทั่วไปจองซื้อที่ธนาคารพาณิชย์ทุกแห่ง
แหล่งข่าวจากธนาคารออมสิน เปิดเผยว่า ธนาคารได้รับมอบหมายให้จำหน่ายพันธบัตรออมทรัพย์ 7,800 ล้านบาท ได้ทำการแบ่งยอดรับจองให้ทุกสาขาของธนาคาร ลูกค้าและประชาชนที่สนใจสามารถเดินทางไปซื้อพันธบัตรได้ทุกสาขาที่อยู่ใกล้ โดยคนที่มาก่อนจะได้รับก่อน ไม่มีการเปิดให้จองล่วงหน้า